                                                                                              PATVIRTINTA

Kauno Tirkiliškių lopšelio - darželio

Direktoriaus 2015 m. gruodžio 31 d.

įsakymu Nr. V-133

**KAUNO TIRKILŠKIŲ LOPŠELIO-DARŽELIO KORUPCIJOS PREVENCIJOS IR KONTROLĖS PROGRAMA**

**I. BENDROSIOS NUOSTATOS**

1. Kauno Tirkiliškių lopšelio – darželio  korupcijos prevencijos Tvarka (toliau – Tvarka) parengta vadovaujantis Lietuvos Respublikos korupcijos prevencijos įstatymu (Žin., 2002, Nr. 57-2297), Lietuvos Respublikos nacionaline kovos su korupcija programa, patvirtinta Lietuvos Respublikos Seimo 2002 m. sausio 17 d. nutarimu Nr. IX-711 (Žin., 2002, Nr. 10-355), Lietuvos Respublikos specialiųjų tyrimų tarnybos direktoriaus 2008 m. gruodžio 31 d. įsakymu Nr. 2-369 „Dėl Savivaldybės korupcijos prevencijos programos rengimo metodikos patvirtinimo“.

  2. Šioje Programoje numatytos priemonės yra Lietuvos Respublikos nacionalinės kovos su korupcija programos dalis. Jos turi būti nuosekliai siejamos su socialinių problemų sprendimu Kauno Tirkiliškių lopšelyje – darželyje darbuotojų ir šeimų  apsauga nuo esamų ir atsirandančių korupcijos šaltinių.

3. Programa  grindžiama korupcijos prevencija, Kauno Tirkiliškių lopšelio – darželio  ir darbuotojų ir šeimų antikorupciniu švietimu, siekiant kompleksiškai šalinti šio neigiamo socialinio reiškinio priežastis ir sąlygas.

  4. Korupcijos prevencija – korupcijos priežasčių, sąlygų atskleidimas ir šalinimas sudarant ir įgyvendinant atitinkamų priemonių sistemą, taip pat poveikis asmenims, siekiant atgrasinti nuo korupcinio pobūdžio nusikalstamų veikų darymo.

5. Programa siekiama paskatinti visuomenę aktyviai reikšti nepakantumą korupcijai, bendruomenės paramą įgyvendinant numatytas korupcijos prevencijos priemones, glaudų Savivaldybės bendradarbiavimą su miesto švietimo įstaigomis ir kitomis organizacijomis, kitais asmenimis, ginant prigimtines ir kitas bendras žmogaus teises ir laisves.

**II. KAUNO TIRKILŠKIŲ LOPŠELIO-DARŽELIO VEIKLOS SITUACIJOS ANALIZĖ ANTIKORUPCINIU POŽIŪRIU**

6. Galima išskirti tokias bendrąsias korupcijos prielaidas: teisines, institucines ir visuomenės pilietiškumo stokos.

7. Kauno Tirkiliškių lopšelio – darželio internetiniame tinklalapyje skelbiama planuojamų metinių pirkimų suvestinė, supaprastintų viešųjų pirkimų taisyklės, finansinės ataskaitos. Įstaigos taryba kasmet informuojama apie metinį biudžetą, dalyvauja planuojant lopšelio-darželio biudžeto poreikį, sprendžiant lėšų taupymo klausimus.

   8. Direktorius kasmet atsiskaito už ūkinę - finansinę veiklą Įstaigos tarybai ir mokytojų tarybai.

   9. Kauno Tirkiliškių lopšelyje – darželyje veiklos ataskaitos kasmet pateikiamos mokytojų tarybai, Įstaigos tarybai ir Kauno savivaldybės tarybai. Tokia pat tvarka atsiskaitoma ir už paramos lėšų, lėšų, skirtų ugdytinių pažintinei veiklai, ir specialiųjų programų lėšų panaudojimą.

  10. Kauno Tirkiliškių lopšelyje – darželyje korupcija galima šiose veiklos srityse:

  10.1. formuojant darbuotojų  personalą;

  10.2. organizuojant ir vykdant viešųjų pirkimų procedūras;

  10.3. priimant vaikus į ugdymo instituciją.

**III. TIKSLAI IR UŽDAVINIAI**

11. Tikslai:

11.1. šalinti prielaidas, sudarančias sąlygas korupcijai atsirasti Kauno Tirkiliškių lopšelyje – darželyje;

11.2. sukurti ir įgyvendinti veiksmingą ilgalaikių antikorupcinių priemonių sistemą, skatinančią plėtoti ryšius tarp Kauno Tirkiliškių lopšelio – darželio administracijos, darbuotojų, šeimų, šalinti prielaidas pasinaudoti tarnybine padėtimi;

  11.3. plėtoti antikorupcinę kultūrą, siekiant padidinti visuomenės pasitikėjimą ugdymo institucija.

12. Uždaviniai:

  12.1. užtikrinti veiksmingą ir kryptingą ilgalaikių korupcijos prevencijos priemonių įgyvendinimą;

  12.2. nustatyti veiklos sritis, kuriose yra didelė korupcijos pasireiškimo tikimybė;

 12.3. antikorupciniu požiūriu vertinti Kauno Tirkiliškių lopšelio – darželio įsakymus, sprendimus;

  12.4. įtraukti į korupcijos prevenciją bendruomenę, ugdyti bendruomenės narių pilietinį sąmoningumą ir nepakantumą korupcijai;

  12.5. viešai skelbti informaciją apie antikorupcinius veiksmus ir jų rezultatus;

**IV. PROGRAMOS TIKSLŲ IR UŽDAVINIŲ VERTINIMO KRITERIJAI**

13. Programos tikslų ir uždavinių vertinimo kriterijai nustatomi vadovaujantis kiekybės ir kokybės rodikliais:

13.1. korupcijos pasireiškimo tikimybės nustatymu Kauno Tirkiliškių lopšelyje– darželyje;

  13.2. įvykdytų ir neįvykdytų Programos įgyvendinimo priemonių skaičiumi;

  13.3. didėjančiu nepakantumu korupcijai, t.y. anonimiškų ir oficialių pranešimų apie galimus korupcinio pobūdžio nusikaltimus skaičiaus didėjimu;

  13.4. skundų, pateiktų vadovui, aukštesnėms institucijoms, skaičiaus mažėjimu.

**V. ADMINISTRAVIMAS**

              14. Už antikorupcinius veiksmus, kontrolę, metodinės pagalbos teikimą korupcijos prevencijos srityje pagal kompetenciją atsako Kauno Tirkiliškių lopšelio – darželio direktorius, direktoriaus pavaduotojas ugdymui, direktoriaus pavaduotojas ūkiui, raštvedys, , sandėlininkas, vyr. slaugytoja, auklėtojai, specialistai, priešmokyklinio ugdymo pedagogai, kiti įstaigos darbuotojai, Įstaigos Taryba.

        15. Įgaliotas asmuo vykdo korupcijos prevenciją ir jos kontrolę yra atsakingas už  korupcijos prevencijos įgyvendinimą Kauno Tirkiliškių lopšelyje – darželyje, teikia pasiūlymus įstaigos vadovui ir kitiems atsakingiems asmenims, dėl įsakymų, sprendimų antikorupcinio vertinimo  ir tobulinimo.

           16. Įgaliotas asmuo atsakingas už korupcijos priežasčių Kauno Tirkiliškių lopšelyje– darželyje atskleidimą ir jų šalinimą, tinkamą ir veiksmingą korupcijos prevencijos organizavimą,  priežiūrą ir kontrolę.

18. Pagrindiniu Programos įgyvendinimo rodikliu laikytina bendruomenės parama antikorupcinėms iniciatyvoms. Kauno Tirkiliškių lopšelio – darželio darbuotojai savo darbe vadovaujasi Etikos normomis.

20. Atsižvelgiant į kompetentingų institucijų bei asmenų išvadas ir rekomendacijas, metinę kitą reikšmingą informaciją, priemonių planas gali būti peržiūrimas iki einamųjų metų  pabaigos.

21. Įgaliotas asmuo atsakingas už korupcijos prevenciją ir jos kontrolę, kartą per metus, pateikia Kauno Tirkiliškių lopšelio – darželio direktoriui ataskaitą apie Korupcijos prevencijos įgyvendinimo priemonių plano vykdymą.

**VI. BAIGIAMOSIOS NUOSTATOS**

22. Programa įgyvendinama pagal Programos įgyvendinimo priemonių planą.

            23. Už konkrečių Programos priemonių įgyvendinimą atsako priemonių plane nurodyti vykdytojai.